Αγαπητοί Σύντροφοι και Συντρόφισσες…

Τα τελευταία 15 χρόνια ο κόσμος συνεχώς ανακυκλώνει κρίσεις, με πιο πρόσφατη αυτήν της αναβίωσης του Ψυχρού πολέμου μεταξύ ΗΠΑ (Δύσης) και Ρωσίας. Η Ευρωπαϊκή Ένωση αδυνατεί να παίξει τον Γεωπολιτικό και Γεωστρατηγικό ρόλο που της αναλογεί, αφήνοντας απροστάτευτα τα κράτη μέλη της. Η Ελλάδα τα τελευταία δυόμιση χρόνια βιώνει την χειρότερη περίοδο μετά την μεταπολίτευση, με την Κυβέρνηση Μητσοτάκη να μη μπορεί να διαχειριστεί επαρκώς μικρά και μεγάλα προβλήματα που προκύπτουν από τις διαδοχικές κρίσεις (Υγειονομική, Ενεργειακή, Επισιτιστική κλπ), καταφεύγοντας σε μια επικοινωνιακή καταιγίδα μέσω των καλοταϊσμένων συστημικών ΜΜΕ για να καλύψει την ανικανότητα και την ανυπαρξία της.

Σε αυτές τις συνθήκες ο Σύριζα – Προοδευτική Συμμαχία προχωράει γοργά την πολυπόθητη διεύρυνσης μέσω της ολοκλήρωσης των Προσυνεδριακών Διαλόγων ανά ΟΜ, στο 3ο συνέδριο του από τις 14 ως τις 17 Απρίλιου.

Ένα Συνέδριο που, αν και ήταν προγραμματισμένο να γίνει καιρό πριν, η Πανδημία του Covid-19 και τα μέτρα για την μη διασπορά του ιού, μας στέρησαν τη δυνατότητα να το πραγματοποιήσουμε νωρίτερα, παρατείνοντας έτσι την επίλυση των εσωκομματικών μας διάφορων και προβλημάτων που διευρύνθηκαν κατά τη διάρκεια της δύσκολης Διακυβέρνησης μας και γιγαντώθηκαν μετά τις απανωτές ήττες στις εκλογές του 2019. Διαφορές που αναδεικνύονταν συνεχώς μέσα από άστοχες συνεντεύξεις, τοποθέτησης κλπ, προβεβλημένων ή μη στελεχών μας, προφέροντας σανιδά σωτήριας στην Κυβέρνηση Μητσοτάκη και την Νέα Δημοκρατία, όποτε αυτή βρίσκονταν στριμωγμένη στα σχοινιά.

Ένα Συνέδριο που έρχεται να βάλει τέλος σε όλα αυτά και να δώσει άλλο αέρα στο Κόμμα μας, στον Σύριζα – Προοδευτική Συμμαχία, στην τελική ευθεία για τις εκλογές της απλής αναλογικής, που θα φέρουν την Αριστερά ξανά στην Εξουσία. Σε μια Προοδευτική Συνεργατική Διακυβέρνηση με κορμό τον Σύριζα – Προοδευτική Συμμαχία και Πρωθυπουργό τον σύντροφο Αλέξη Τσίπρα, κάνοντας πράξη το “Δεύτερη φορά Αριστερά” στον Τόπο μας.

Μια δεύτερη φορά όμως, που δεν μπορεί και δεν πρέπει να έρθει όπως η πρώτη, ως προϊόν της απογοήτευσης και του θυμού των πολιτών απέναντι στην χειρότερη κυβέρνηση που έχει ζήσει η Ελλάδα, της κυβέρνησης της Νέας Δημοκρατίας.

Που δεν μπορεί και δεν πρέπει να έρθει από την φθορά και την ανικανότητα του Αντίπαλου να διαχειριστεί τα προβλήματα της καθημερινότητας των πολίτων.

Που δεν μπορεί και δεν πρέπει να έρθει ως ώριμο φρούτο λόγω της ανυπαρξίας άλλου πολιτικού φορέα να αναλάβει στην κρίσιμη πάλι στιγμή.

Επιβάλλεται να έρθει μέσα από την συνειδητή πολιτική επιλογή της πλειοψηφίας των ψηφοφόρων προς Εμάς, το Κόμμα μας, τις θέσεις μας και το ολοκληρωμένο Πρόγραμμά μας για την επόμενη ήμερα.

Με το πέρας των εργασιών του επερχόμενου συνέδριου μας λοιπόν, θα πρέπει να έχουμε ξεκάθαρες απαντήσεις για τα εξής:

* Για τα **Εθνικά μας θέματα με την Τουρκιά**, και τον αναθεωρητισμό των συνόρων των Κρατών που προσφάτως άνοιξε ξανά με την εισβολή της Ρωσίας στην Ουκρανία. Δεν μπορούμε και δεν πρέπει να ζήσουμε ξανά περικεφαλαίες και καπηλειά, ενώ στην ουσία πετυχαίνουμε συμφωνίες καλύτερες από την χαραγμένη εθνική γραμμή όλων των Κομμάτων, με βάση τα συμβούλια των Πολίτικων Αρχηγών που είχαν προηγηθεί. Χαρακτηριστικό παράδειγμα η συμφωνία των Πρεσπών, που έχει ήδη περάσει στην Ιστορία ως η συμφωνία στην οποία μια Χώρα κατάφερε την αλλαγή του Συντάγματος γειτονικού Κράτους χωρίς να πέσει μια ούτε μια σφαίρα, χωρίς απειλές και χωρίς βία.
* Για τις **Ανανεώσιμες Πηγές Ενέργειας**, ιδιαίτερα στις περιοχές ιδιαίτερου φυσικού κάλους, τις προστατευμένες σε Ευρωπαϊκό επίπεδο και στα Νησιά μας.
* Για τα **μικρά περιφερειακά Νοσοκομεία** (Νάξος και Σαντορίνη) και το **ΕΣΥ**, μαζί με την **Πρωτοβάθμια Υγειά** σε μικρά και πολύ μικρά Νησιά και την στελέχωση τους με Γιατρούς και Νοσηλευτικό Προσωπικό.
* Για την **Παιδεία** και τα **Δημόσια Πανεπιστήμια** που κινδυνεύουν. Την κατάργηση των κακώς κειμένων του Νόμου Κεραμέως, όπως της τράπεζας θεμάτων. Τα κενά στην Πρωτοβάθμια και Δευτεροβάθμια εκπαίδευση και τις μόνιμες προσλήψεις εκπαιδευτικού προσωπικού.
* Για τα **Καύσιμα**, τον **Ειδικό Φόρο Κατανάλωσης** και τον **ΦΠΑ** που επιβαρύνουν ταυτόχρονα την λιανική τιμή του προϊόντος, και που δεν τα πειράξαμε στην πρώτη μας θητεία.
* Για την **Ενέργεια και την ΔΕΗ** που χάθηκε, για το **Νερό** και την **ΕΥΔΑΠ** που κινδυνεύει.
* Για την **Ακρίβεια και την Επισιτιστική κρίση** που είναι προ των πυλών των χωρών της Ευρωπαϊκής Ένωσης με τον πόλεμο της Ρωσίας εναντίον της Ουκρανίας.
* Για το **Υπουργείο Ναυτιλίας** και την παράδοση του στους εφοπλιστές, ακόμα και επί θητείας μας, με τραγικά αποτελέσματα στην κάλυψη των ακτοπλοϊκών δρομολογίων των μικρών και πολύ μικρών νησιών, ακόμα και την καλοκαιρινή περίοδο.
* Για τις **Ασφαλιστικές Εισφορές των Αυτοαπασχολούμενων** που δεν έχουμε ξεκάθαρη θέση, και που στην πρώτη μας διακυβέρνηση τις συνδέσαμε με τα εισοδήματα τους, αυξάνοντας τες ανά περιπτώσεις κατά 500%, βάζοντας τους απέναντι μας.
* Για το **φορολογικό σύστημα**, τα **Mydata** και την εφαρμογή τους, που στις περισσότερες Ευρωπαϊκές Χώρες μετατίθενται για το 2024, ενώ εδώ πιέζουν οι μεγάλες Εταιρείες με τα προγράμματα για την υποχρεωτική εφαρμογή τους από φέτος.
* Για την **πραγματική μείωση του ΕΝΦΙΑ** και την κατάργησή του στα μικρά Νησιά κάτω των 3100 κατοίκων.
* Για την **έμπρακτη αναγνώριση της νησιωτικότητας** ως ουσιαστικού μειονεκτήματος που στρεβλώνει τον ανταγωνισμό και καθιστά δύσκολη η και αδύνατη την παραγωγική δραστηριότητα στις νησιωτικές κοινωνίες.

Από την επόμενη ήμερα του 3ου Συνέδριου μας, χωρίς αφορισμούς, διαχωρισμούς, αριστερόμετρα, από την μια, αλλά και χωρίς προσπάθεια επιβολής και κατάληψης του Κόμματος από την άλλη, όλοι μαζί, ως μέλη ενός πολυσυλλεκτικού, προοδευτικού Κόμματος, με στόχευση την Κυβερνητική προοπτική της Αριστεράς, να δώσουμε τον αγώνα απέναντι στον Πραγματικό μας αντίπαλο, τον Κυριακό Μητσοτάκη και την Νεοφιλελεύθερη Κυβέρνηση του.

Βενιανάκης Χρήστος

Μέλος της ΟΜ Θήρας

Μέλος της ΝΕ Κυκλάδων